Pred prvou jazdou je potrebné priniest vyplnené oba dokumenty:
Potvrdenie pred jazdou
Prihláška na hodiny/kurzy
Všetci jazdci do 18 rokov sú povinní jazdiť s prilbou /na hlave :) /, ideálne aj s vestou/na trupe/, pričom osobám starším ako 18 rokov sa tento outfit vrelo odporúča :).
Máme dobré, pokojné, slušné a prevažne poslušné a vychované kone, ale ako všetci milovníci koní dobre vieme, sú to plaché zvieratá a vždy ich môže vyplašiť nejaká tá útočná letiaca igelitová taška, prípadne nevychovaný psík či človek.
A v tom prípade je lepšie keď si prípadný možný pád odnesie prilba alebo vesta a nie hlava alebo rebrá jazdca.
Pri jazdení na koni dbáme najmä o:
to, aby sa priebeh jazdenia nestal povinnou, monotónnou záležitosťou ako pre jazdca, tak pre koňa.
Jednotlivá jazda sa vždy začína 5 a viac minútami kroku. Koník sa vďaka nemu "rozchodí", teda
uvoľní si jednotlivé svaly a zároveň má jazdec možnosť sa s koňom zosúladiť. Krokovanie na začiatku
práce je vhodné koňovi spestriť väčšími kruhmi, zmenami smeru alebo občasným zastavením a
následným vykročením. To všetko však prebieha na voľnej oťaži a plynule, bez zvýšeného tlaku, aby
sme koňa neznechutili.
Po krokovaní je vhodné koňa zahriať v kluse, rovnako ako pri krokovaní
použijeme rôzne jazdiarenské cviky a zmeny chodu. Až po klusaní a správnom zahriatí koňa je možné
s koňom cválať alebo skákať. Samozrejme aj pri cvale dbáme na to, aby jazda nebola monotónna ale
naopak zaujímavá. Zmeny ruchu /stoj-krok- klus-cval/ v rôznom poradí sú vítané, rovnako ako zmeny
smeru alebo iné jazdiarenské cviky.
My zvykneme po "ťažšej" práci koníka tzv. vyklusať na
zahodenej oťaži a až na záver vykráčať jeho tempom. Pred odchodom do stajne má byť kôň
"vydýchaný" a jeho tep ustálený.
Je to poďakovanie koňovi za jeho spoluprácu pri jazdení a ochotu spríjemniť nám deň. :-)
Všeobecné Pravidlá Jazdenia
1. PRAVIDLÁ NA JAZDIARNI A V JAZDECKEJ HALE
- Pred vstupom do jazdiarne sa vždy zapíska, alebo sa položí otázka: ,Voľná
brána?, rovnaké pravidlo platí pri odchode.
- Pri vstupe na jazdiareň (do haly), sa pozdraví, rovnako ako pri odchode.
- V jazdiarni s koňmi sa smie bez koňa zdržovať len tréner alebo ním určené osoby.
- Pravidlá na jazdiarni určuje tréner, učiteľ jazdy, alebo osoba ktorá bola kompetentnými poverená. Len oni majú právo z jazdiarne vylúčiť jazdca,
ktorý je voči ostatným nekorektný (nedodržuje pravidlá).
- Jazdecká škola má vždy na jazdiarni prednosť a ostáva aj v kroku na stene.
Sme ohľaduplní voči začiatočníkom!
- Pri jazdení sa stretávajú vždy ľavé ruky.
- Jazdec, ktorý jazdí na ľavú ruku má prednosť, rovnako ako jazdci na dlhej stene.
- Pri jazdení na veľkom kruhu je jazdec povinný nechať dlhú stenu voľnú.
- Krok sa jazdí min. 2 metre od steny a nikdy nejdú dva kone súčasne vedľa seba.
- Zastavenie na dlhej stene nie je povolené!
- Predbiehanie na dlhej stene, nie je povolené!
- Lonžovanie na jazdiarni je možné len po dohovore s učiteľom jazdy (trénerom).
- Pri voltížovom jazdení je kruh určený výhradne na tento účel! Je zakázané
- v prípade tréningu, do tohto priestoru s koňom vstupovať!
- Jazdecké deky a oblečenie sa odkladajú na miesta na to určené, nepokladajú
sa na povrch jazdiarne!
- Stavba skokových prekážok je možná vo vyhradenom čase, jazdec je
povinný si skokový materiál po sebe upratať!
- Na tribúne a v blízkosti jazdiarne zachovávajte bezpodmienečne ticho!
2. PRAVIDLÁ PRE PRÁCU V TERÉNE
Jazdenie v prírode je dôležitou súčasťou základného výcviku. Jeho predpokladom
je, okrem jazdcovej istoty v sedle, aj rešpektovanie a ovládanie pravidiel v teréne.
V prírode je jazdec v prvom rade hosťom a preto by sa mal správať tak, aby
nezískal odporcov z okolia, ale len priateľov. Menej skúsení jazdci by sa mali
vyvarovať stretnutia s cestou a mali by vyhľadávať na jazdenie len terén a pridŕžať
sa jazdenia v blízkosti areálu.
Neskúsení jazdci by do terénu nikdy nemali ísť!
- Jazdec v teréne musí mať troj alebo štvorbodovú prilbu. Na nohách jazdecké čižmy alebo chapsy.
- Sedlo a uzdečka sa pred každou jazdou musia dôkladne prezrieť
- Do terénu by mali ísť len skúsení jazdci, ktorí samostatne ovládajú koňa
- Na vychádzku by sa malo chodiť v skupinách 2 – 3 jazdcov, resp. trénera, alebo učiteľa jazdy
- Skúsený jazdec ide vždy ako prvý, ak ide na vychádzku skupina, tak nielen
vpredu ide skúsený jazdec, ale aj na konci v skupine
- V skupine sa jazdí v rozostupoch 3 – 4 m
- Pre kone volíme vhodný terén, neklusáme a necválame po tvrdom povrchu
- Na vychádzku volíme vhodné pohodlné jazdecké oblečenie
- Nekričíme, neplašíme vtáctvo, jazdíme ohľaduplne, sme ohľaduplní voči iným jazdcom, nejazdcom a obozretní k ostatným zvieratám
- Prvých a posledných 10 – 15 minút krokujeme
3. ETICKÉ ZÁSADY
- Každý jazdec, majiteľ koňa, poverená osoba, od chvíle prevzatia koňa
preberá za neho zodpovednosť
- Držanie a vodenie koňa sa prispôsobuje jeho prirodzeným potrebám
- Telesné a duševné zdravie koňa je zo všetkého najdôležitejšie bez ohľadu na
to k čomu sa používa
- Každého koňa si treba vážiť a ctiť bez ohľadu na plemeno, vek, pohlavie
a použitie do chovu, k volnému času alebo športu
- Historický vznik koňa treba odovzdávať mladšej generácii, pretože aj táto
oblasť je súčasťou histórie a kultúry
- Zaobchádzanie s koňom formuje osobnosť mladých ľudí, učí
k zodpovednosti a láske
- Človek, ktorý používa koňa ku športu, sa má spoločne s koňom, ktorý mu
- bol zverený, vzdelávať. Cieľom takéhoto vzdelávania je dosiahnutie
harmónie medzi človekom a koňom
- Použitie koní vo výkonnostnom športe, tak isto ako aj vo všeobecnom
jazdení (vozotajstvo, voltíž, drezúra, skoky...) sa musíme orientovať na
nadanie koňa, prispôsobiť sa jeho schopnostiam výkonu a ochoty.
Odmietať zvyšovanie výkonnosti rôznymi podpornými liekmi a
nevhodnými zásahmi človeka!!!
- Zodpovednosť človeka za zvereného koňa sa týka nielen počas života,
ale aj pri sklonku života koňa. S touto zodpovednosťou sa musí človek
v prospech koňa vyrovnať
"Stávaš sa navždy zodpovedným za to, čo si k sebe prípútal."
Antoine de Saint Exupéry